**INSPECTORATUL ŞCOLAR JUDEŢEAN ILFOV**

**OLIMPIADA DE ISTORIE**

**Clasa a XII-a**

**Etapa locală**

**30 ianuarie 2011**

* **Ambele subiecte sunt obligatorii.**
* **Subiectele se tratează pe foi separate.**
* **Se acordă 10 puncte din oficiu.**
* **Timpul de lucru este de 3 ore.**

**Subiectul I(40 de puncte)**

Citiţi cu atenţie sursele de mai jos:

A. „Ştefan vodă [Ştefan cel Mare] strâns-a boiarii ţării şi mari şi mici şi altă curte măruntă dimpreună cu mitropolitul Theoctist şi cu mulţi călugări, la locul ce se chiamă Direptate şi i-a întrebat pre toţi: *Iaste-le cu voie tuturor să le fie domn*? Ei cu toţii au strigat într-un glas: *În mulţi ani, de la Dumnezeu, să domneşti*. (...) Cu toţii l-au rădicat domn. (...) Şi de acolo luă Ştefan vodă steagul Ţării Moldovei şi se duse la scaunul Sucevii. Decii, Ştefan vodă gătindu-se de mai mari lucruri să facă, nu cerca să aşeze ţara, ci de război să [pregătea], că a împărţit oştii sale steaguri şi a pus căpitani, care toate cu noroci-au venit.”

(GrigoreUreche, *Letopiseţul Ţării Moldovei*)

B. „Prin multe şi serioase dovezi [Sigismund Bathory, principele Transilvaniei] răsturnă toate îndoielile care păreau să justifice o întârziere mai îndelungată din partea lui Mihai [în adoptarea unei decizii pe plan extern]. I s-a adus aminte că (...) dacă vor să rămână în pace din partea [turcilor] şi nesupăraţi, trebuie să le rabde taberele în ţară, după bunul plac, atât peste iarnă cât şi peste vară, să-i întreţină cu multe provizii, să-i îndestuleze cu mari sume de bani (...). [Mihai Viteazul] începu să cugete cear fi de făcut pentru întărirea demnităţii şi a autorităţii sale, considerând că nu e onorabil a lăsa supuşii încredinţaţi apărării sale pradă atâtor nefericiri; [de aceea], el adună pe cei mai mari şi mai de frunte ai ţării ca să ţină sfat asupra felului în care va putea să scape ţara de atâtea rele ce suferă şi de altele mai mari, care o ameninţă în tot ceasul. Acea adunare se încheie, cu învoirea tuturor, că este mai bine să se unească cu principia creştini\* decât să poarte mai departe, jugul cel nesuferit al tiranului turc.”

(Balthazar Walter, *Scurtă şi adevărată descriere a faptelor săvârşite de Mihai, domnul ŢăriiRomâneşti, preastrălucitul şi preaviteazul conducător de oşti împotriva duşmanilor creştinătăţii*)

Pornind de la aceste surse istorice, răspundeţi următoarelor cerinţe:

1.Menţionaţi, pe baza sursei A,conducătorul politic şi secolul la care se referă. **3puncte**

2.Formulaţi, pe baza sursei A, o opinie referitoare la succesiunea la tron, susţinând-o cu două informaţii selectate din sursa data. **7 puncte**

3.Menţionaţi, pe baza sursei B,hotărârea adunării convocate de către domn. **3 puncte**

4.Formulaţi, pe baza sursei B, o opinie referitoare la dominaţia turcă, susţinând-o cu două informaţii selectate din sursa data. **7 puncte**

5.Prezentaţi două acţiuni militare întreprinse de români în secolul al-XVI-lea. 10 puncte

6.Formulaţi un punct de vedere referitor la politica externă a domnului la care face referire sursa istorică A, folosind ca argumente 2 actiuni/fapte istorice. 10 puncte

**Subiectul II(50 de puncte)**

Elaboraţi, în aproximativ 4-5 pagini, o sinteză despre **”Evoluţia spaţiului românesc între secolele al-IX-XIV-lea**, având în vedere:

-precizarea cadrului extern în care evoluează spaţiul românesc;

-menţionarea a 5 autonomii locale existente în spaţiul românesc;

-menţionarea a doi factori interni care au favorizat evoluţia spre o structură unitară a formaţiunilor româneşti extracarpatice;

-prezentarea a două fapte istorice care au dus la întemeierea statelor medievale româneşti extracarpatice;

-prezentarea a două acţiuni/fapte istorice care au dus la consolidarea statelor româneşti extracarpatice;

***Notă!***

Se punctează şi utilizarea **limbajului istoric adecvat**, **structurarea** prezentării, evidenţierea **relaţiei cauză-efect,** susţinerea unui punct de vedere cu **argument istorice** (coerenţa şi pertinenţa argumentării elaborate prin utilizarea unui fapt istoric relevant, respectiv, a conectorilor care exprimă cauzalitatea şi concluzia), respectarea **succesiunii cronologice/ logice** a faptelor istorice şi **încadrarea** eseului în limita de spaţiu precizată.

**INSPECTORATUL ŞCOLAR JUDEŢEAN ILFOV**

**OLIMPIADA DE ISTORIE**

**Clasa a XII-a**

**Etapa locală**

**BAREM DE CORECTARE ŞI NOTARE**

**30 ianuarie 2016**

**SUBIECTUL I**

1.**Câte 1,5 puncte** pentru menționarea, pe baza sursei A a unui conducător politic și a secolului la care aceasta se referă; **(1,5p x 2 = 3p)**

2. **3 puncte** pentru formularea, pe baza sursei A, a unei opinii referitoare la succesiunea la tron

**Câte 2 puncte** pentru selectarea din sursa A, a oricăror două informaţii care susţin opinia formulată; **(2p x 2 = 4p)**

3. **3 puncte** pentru menţionarea pe baza sursei B, a oricărei informații referitoare la hotărârea adunării convocate de către domn;

4.**3 puncte** pentru formularea, pe baza sursei B, a unei opinii referitoare la dominaţia turcă;

**Câte 2 puncte** pentru selectarea din sursa B, a oricăror două informaţii care susţin opinia formulată; **(2p x 2 = 4p)**

5.**Câte 4 puncte** pentru menţionarea oricăror două acţiuni militare întreprinse de români în secolul al-XVI-lea;  **(2p x 2=4p)**

**Câte6 puncte** pentru prezentarea celor două acţiuni militare menţionate, întreprinse de români însecolul al-XVI-lea; **(3p x 2=6p)**

6.**4 puncte** pentru formularea unei opinii referitoare la politica externa a domnului la care face referire sursa istorică A;

**Câte 6 puncte** pentru folosirea ca argumente a două actiuni/fapte istorice, care susţin opinia formulată; **(3p x 2=6p)**

**Total 40 puncte**

**SUBIECTUL II**

**Informaţia istorică-40 de puncte distribuite astfel:**

**-Câte 5 puncte** pentru precizarea cadrului extern în care evoluează spaţiul românesc;

**-Câte 10 puncte** pentru menţionarea a 5 autonomii locale existente în spaţiul românesc;

**(2p x 5=10p)**

**-Câte 5 puncte** pentru menţionarea oricăror doi factori interni care au favorizat evoluţia spre o structură unitară a formaţiunilor româneşti extracarpatice;(2,5p x2=5p)

**-Câte 4 puncte** pentru menţionarea oricăror două fapte istorice care au dus la întemeierea statelor medievale româneşti extracarpatice;(2p x 2=4p)

**6 puncte** pentru prezentarea oricăror două fapte istorice menţionate care au dus la întemeierea statelor medievale româneşti extracarpatice; **( 3p x 2=6p)**

-**-Câte 4 puncte** pentru menţionarea oricăror două acţiuni /fapte istorice care au dus la consolidarea statelor medievale româneşti extracarpatice; **(2p x 2=4p)**

**6 puncte** pentru prezentarea oricăror două acţiuni/fapte istorice menţionate care au dus la consolidarea statelor medievale româneşti extracarpatice; **(3p x 2=6p)**

**Ordonarea şi exprimarea ideilor menţionate – 10 puncte distribuite astfel:**

* **1 punct** pentru **structurarea textului** (introducere - cuprins - concluzii);

1 punct pentru (introducere - cuprins - concluzii);

0 puncte pentru text nestructurat;

* **2 puncte** pentru evidenţierea **relaţiei cauză-efect**, astfel încât compoziţia să probeze înţelegerea procesului istoric;

1 punct pentru prezenţa parţială a relaţiei cauză-efect;

0 puncte pentru lipsa relaţiei cauză-efect;

* **2 puncte** pentru **argumentarea istorică;** (coerenţa şi pertinenţa argumentării elaborate prin utilizarea unui fapt istoric relevant, respectiv, a conectorilor care exprimă cauzalitatea şi concluzia);

1 punct pentru coerenţa şi pertinenţa argumentării elaborate prin utilizarea unui fapt

istoric relevant;

0 puncte pentru lipsa argumentării istorice;

* **2 puncte** pentru **respectarea succesiunii cronologice/ logice**a faptelor istorice;

1 punct pentru respectarea parţială a succesiunii cronologice/ logice a faptelor istorice;

0 puncte pentru nerespectarea succesiunii cronologice/ logice a faptelor istorice;

* **2 puncte** pentru **utilizarea limbajului istoric**;

1 punct pentru utilizarea parţială a limbajului istoric;

0 puncte pentru lipsa limbajului istoric;

* **1 punct** pentru **respectarea limitei de spaţiu**;

**Total 90 puncte**

**Din oficiu se acordă 10 puncte**

**Total 100 puncte**